นอนก้อเป็น นั่งก้อเป็น ต้องทำตัวงอ ตลอดเวลา
สวัสดีค่ะ อาการปวดท้องด้านขวา แบ่งตามตำแหน่งออกได้เป็น1. เป็นบริเวณด้านขวาบน สาเหตุ ได้แก่- ตับอักเสบ ท่อน้ำดีอักเสบ นิ่วในถุงน้ำดีถุงน้ำดีอักเสบแต่มักจะมีอาการตัวเหลือง ตาเหลืองร่วมด้วย และอาจมีไข้ร่วมด้วย- การอักเสบของลำไส้ส่วนที่อยู่บริเวณช่องท้องขวาด้านบน มักมีอาการถ่ายอุจจาระเหลว คลื่นไส้ อาเจียนร่วมด้วย2. เป็นบริเวณด้านขวาล่าง สาเหตุ ได้แก่-ไส้ติ่งอักเสบอาการปวดจะรุนแรงขึ้นเรื่อยๆ มีไข้ และอาจมีคลื่นไส้ อาเจียน ท้องอืด เป็นต้น- ลำไส้ส่วนที่อยู่ช่องท้องด้านขวาล่างอักเสบ- ปีกมดลูกด้านขวาอักเสบ มักมีตกขาวที่ผิดปกติร่วมด้วย- มีซีสต์ในรังไข่หรือปีกมดลูกด้านขวา เป็นเนื้องอกของรังไข่หรือปีกมดลูกด้านขวาหากอาการปวดไม่รุนแรง แนะนำให้สังเกตอาการไปก่อนค่ะ แต่หากอาการปวดท้องรุนแรงขึ้นเรื่อยๆ หรือมีอาการต่างๆ เช่น มีไข้ ถ่ายอุจจาระเหลวปริมาณมาก อาเจียนหลายครั้ง ตัวเหลือง ตาเหลือง ควรรีบไปพบแพทย์โดยเร็วค่ะหากอาการปวดท้องสัมพันธ์กับการมีประจำเดือน หรือมีประจำเดือนผิดปกติร่วมด้วย หรือประจำเดือนขาดหายไปหรือมีตกขาวที่ผิดปกติ แนะนำให้ไปพบสูติ-นรีแพทย์ค่ะ